**5. stjórnarfundur HSV starfsárið 2014-2015. Haldinn á skrifstofu HSV í Vestrahúsinu, mánudaginn 24. nóvember 2014 kl. 19.**

Mættir eru: Guðný Stefanía Stefánsdóttir, Birna Jónasdóttir, Elín Marta Eiríksdóttir, Atli Freyr Rúnarsson, Sigfús Fossdal og Sigríður Lára Gunnlaugsdóttir sem ritaði fundargerð.

Dagskrá:

1. Beiðni SFÍ um samning við Ísafjarðarbæ vegna uppbyggingaáætlunar á gönguskíðasvæðinu. Bæjarráð og íþrótta- og tómstundanefnd óska eftir áliti og umsögn HSV.
2. Torfnessvæðið – kynning á umræðum í íþrótta- og tómstundanefnd
3. Önnur mál.
4. Skíðafélag Ísfirðinga hefur sent Ísafjarðarbæ bréf, dagsett 30. október 2014. Bréfið var tekið fyrir til kynningar á fundi bæjarráðs 3. nóvember. Bæjarráð vísar erindinu til HSV til umsagnar. Á fundi íþrótta- og tómstundanefndar 20. nóvember komu fulltrúar frá Skíðafélaginu og kynntu áætlunina. Nefndin óskar einnig eftir áliti HSV á hugmyndum SFÍ. Stjórn HSV samþykkir eftirfarandi ályktun vegna beiðni SFÍ um uppbyggingaáætlunar á gönguskíðasvæðinu. Ennfremur vill stjórn HSV minna félögin innan sinna vébanda á að rétt boðleið fyrir erindi til Ísafjarðarbæjar er í gengum HSV fyrst og þaðan til bæjarins.

Ályktun stjórnar:

*„Stjórn HSV fagnar erindi Skíðafélagsins og styður það heilshugar. Margir þeir þættir sem fram koma í bréfinu eru þegar inn í framkvæmdaáætlun Ísafjarðarbæjar sem unnin var samstarfi við HSV og íþróttafélögin síðastliðinn vetur. Stjórn HSV vill einnig benda á að auk þess að vera stór íþróttaviðburður þá laðar Fossavatnagangan einnig að ferðamenn, á tíma sem annars væri rólegur í ferðabransanum, með tilheyrandi viðskiptum fyrir fyrirtæki í bænum. Almennt er mikill uppgangur í ævintýra- og útivistarferðamennsku hér á landi og margt af því sem Skíðafélagið vill framkvæma í þessari áætlun, nýtist ekki eingöngu til skíðaiðkunar heldur einnig til almennrar útivistar, gönguferða og fjallahjólamennsku.“*

1. Framkvæmdastjóri kynnir umræður sem fram fóru á fundi íþrótta- og tómstundanefnd um Torfnessvæðið. Einnig kynnt bréf frá BÍ til Ísafjarðarbæjar þar sem félagið ítrekar ósk um að yfirtaka rekstur Vallarhússins og fá efri hæðina fyrir félagið.
2. Önnur mál.
   1. Desemberfundur – ákveðið að hafa fund miðvikudaginn 10. desember á Hótelinu kl. 12.
   2. Sigfús Fossdal leggur til að HSV stefnir að því að gera HSV að fyrirmyndar héraðssambandi innan ÍSÍ. Stjórn er einhuga um að taka þátt í því verkefni. Sigfús tekur að sér að útvega gögn fyrir þá vinnu.

Fundi slitið kl. 19.50